เรื่องร้องเรียน (สอบถาม,เสียงรบกวน) วันที่ 2023-01-23 03:09:35 — แขวงทุ่งพญาไท เขตราชเทวี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002565
ขอความอนุเคราะห์ให้มัสยิดปรับลดระดับเสียง จากลำโพงที่ใช้กระจายเสียงในกิจกรรม แต่ละช่วงเวลาของวัน  เนื่องจากประชาชนผู้อยู่อาศัยอยู่บริเวณใกล้เคียงกับมัสยิด จำนวน  3 แห่ง แห่งที่ 1 ชื่อ มัสยิดดารุลฟะละ  เขตราชเทวี กรุงเทพมหานคร แห่งที่ 2 (ไม่ทราบชื่อมัสยิด)  เขตราชเทวี กรุงเทพมหานคร  และ แห่งที่ 3 (ไม่ทราบชื่อมัสยิด)  เขตราชเทวี กรุงเทพมหานคร จุดสังเกตโดยมัสยิดทั้ง 3 แห่ง จะอยู่ห่างจาก คอนโดมิเนียม ชื่อ เดอะรีเซิร์ฟซอย ซอยเกษมสันต์ 3 แขวงวังใหม่ เขตปทุมวัน กรุงเทพมหานคร ประมาณ 500 เมตร เนื่องจากผู้ร้องแจ้งว่า ประสบปัญหาเสียงดังรบกวนจากการเปิดลำโพงละหมาดจากมัสยิด แต่บริเวณดังกล่าว มีมัสยิดที่อยู่ใกล้กัน 3 แห่ง ไม่ทราบแน่ชัดว่า ว่ามีเสียงดังมาจากแห่งไหน หรืออาจจะดังมาจากทุกแห่ง ซึ่งผู้ร้องแจ้งว่า ผู้ร้องพักอยู่บนคอนโดมิเนียมชั้น 7 ยังได้ยินเสียง ที่ค่อนข้างดังมาก โดยจะมีการเปิดลำโพงตั้งแต่เวลา 04.00-05.00 น. ซึ่งเป็นเวลาในการพักผ่อน ประสบปัญหามาประมาณ 1 เดือนแล้ว เบื้องต้นจากการสอบถามทางนิติของคอนโดมิเนียม ทราบว่า มีผู้ที่ได้รับความเดือดร้อนค่อนข้างมาก และเคยมีการแจ้งเรื่องไปยังสำนักงานเขตแล้ว แต่ก็มีการแก้ไขปัญหาอยู่เพียงชั่วครู่ ก็กลับมาเสียงดังเช่นเดิม ส่งผลให้ผู้ร้องและประชาชนได้รับผลกระทบจากมลภาวะทางเสียง เป็นระยะเวลานาน จึงใคร่ขอความกรุณาจากทางท่านให้ช่วยลดระดับเสียงของเครื่องกระจายเสียงของท่านลง
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรูณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata